**D i s p o z i ț i a**

**nr. 61 din 17 februarie 2021**

**privind constituirea comisiilor de concurs şi de soluţionare a contestaţiilor la examenul de promovare în grad profesional organizat în data de 22.03.2021 pentru funcționarii publici din cadrul Serviciului Urbanism și Amenajarea Teritoriului;** Serviciului Autorizări, Disciplină în Construcţii, GIS; Compartimentului Mediu; Serviciului Urmărire și Decontare Lucrări și Serviciului Operațional

Preşedintele Consiliului Judeţean Cluj,

Văzând referatul Direcţiei Generale Buget-Finanţe, Resurse Umane nr. 5904/16.02.2021 prin care se supune aprobării constituirea comisiilor de concurs şi de soluţionare a contestaţiilor la examenul de promovare în grad profesional organizat în data de 22.03.2021, pentru funcționarii publici din cadrul Serviciului Urbanism și Amenajarea Teritoriului; Serviciului Autorizări, Disciplină în Construcţii, GIS; Compartimentului Mediu; Serviciului Urmărire și Decontare Lucrări și Serviciului Operațional;

În conformitate cu prevederile:

* art. 190 alin. (3), alin. (4), 191 alin. (1) lit. a), art. 617 alin. (2), art. 618 alin. (22) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 25 şi 26 alin. (2) coroborat cu art. 126 din H.G. nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările şi completările ulterioare;
* Hotărârii Consiliului Județean Cluj nr. 200/2019 privind aprobarea organigramei şi a statului de funcţii pentru Consiliul Judeţean Cluj, cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e :**

**Art. 1.** Se constituie **comisia de concurs** la examenul de promovare în grad profesional organizat în data de **22.03.2021**, pentru funcționarii publici din cadrul Serviciului Urbanism și Amenajarea Teritoriului; Serviciului Autorizări, Disciplină în Construcţii, GIS; Compartimentului Mediu; Serviciului Urmărire și Decontare Lucrări și Serviciului Operațional, cu următoarea componenţă:

**Președinte:** Salanță Claudiu-Daniel, arhitect șef la Direcția de Urbanism și Amenajarea Teritoriului;

**Membru:** Mureșanu Anda-Mihaela, șef serviciu la Serviciul Autorizări, Disciplină în Construcții, GIS;

**Membru:** Cosma Mircea-Ovidiu, consilier la Serviciul Operațional;

**Secretar:** Tămaș Camelia-Laura, consilier la Serviciul Resurse Umane.

**Art. 2.** Se constituie **comisia de soluționare a contestațiilor** la examenul de promovare în grad profesional organizat în data de **22.03.2021**, pentru funcționarii publici din cadrul Serviciului Urbanism și Amenajarea Teritoriului; Serviciului Autorizări, Disciplină în Construcţii, GIS; Compartimentului Mediu; Serviciului Urmărire și Decontare Lucrări și Serviciului Operațional, cu următoarea componenţă:

**Președinte:** Rusu Sanda-Daniela, consilier la Serviciul de Urbanism și Amenajarea Teritoriului;

**Membru:** Suciu Emil, consilier la Serviciul Autorizări, Disciplină în Construcții, GIS;

**Membru:** Spătar Constantin, consilier la Serviciul Urmărire și Decontare Lucrări;

**Secretar:** Tămaș Camelia-Laura, consilier la Serviciul Resurse Umane.

**Art. 3.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane prin Serviciul Resurse Umane.

**Art. 4.** Prezenta dispoziţie se comunică prin e-mail, persoanelor nominalizate la art. 1 - 2, Direcţiei Generale Buget-Finanţe, Resurse Umane, precum şi Prefectului Judeţului Cluj.

 **CONTRASEMNEAZĂ :**

 **P R E Ş E D I N T E, SECRETAR GENERAL AL JUDEŢULUI,**

 **Alin TIȘE**  **Simona GACI**